PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

                Bratislava 08. marca  2011

Číslo: 2011/PE/L/1/010	 						

	Protimonopolný úrad Slovenskej republiky, odbor legislatívno-právny a európskych záležitostí, príslušný na konanie podľa § 38 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, v správnom konaní č. 0005/OLP/2011 vo veci povinnosti Prešovského samosprávneho kraja so sídlom Námestie mieru 2, 080 01 Prešov, zaplatiť penále takto 
	
rozhodol

Prešovský samosprávny kraj so sídlom Námestie mieru 2, 080 01 Prešov, je povinný podľa § 38 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov za oneskorené zaplatenie pokuty uloženej mu rozhodnutím Protimonopolného úradu Slovenskej republiky, odboru dohôd obmedzujúcich súťaž, č. 2010/SP/1/1/036 zo dňa 10.06.2010 zaplatiť penále vo výške 77,50 EUR (slovom sedemdesiatsedem euro a päťdesiat centov) za obdobie od 16.07.2010 do 15.08.2010, t.j. 31 dní omeškania na účet Protimonopolného úradu Slovenskej republiky, číslo 7000060793/8180 vedený v Štátnej pokladnici KS 1118 v lehote 15 dní od nadobudnutia právoplatnosti tohto rozhodnutia.   

Odôvodnenie:

	Rozhodnutím Protimonopolného úradu Slovenskej republiky, odboru dohôd obmedzujúcich súťaž, č. 2010/SP/1/1/036 zo dňa 10.06.2010 bola Prešovskému samosprávnemu kraju,  so sídlom Námestie mieru 2, 080 01 Prešov uložená pokuta vo výške 2500 EUR, ktorú bol povinný úradu zaplatiť v lehote do 15 dní od nadobudnutia právoplatnosti rozhodnutia. Uvedené rozhodnutie nadobudlo právoplatnosť dňa 30.06.2010 a vykonateľnosť dňa 16.07.2010. 

	Prešovský samosprávny kraj, so sídlom Námestie mieru 2, 080 01 Prešov, zaplatil oneskorene. Podľa výpisu zo Štátnej pokladnice Protimonopolný úrad Slovenskej republiky zistil, že predmetná suma bola na jeho účet pripísaná až dňa 16.08.2010.

	 Protimonopolný úrad Slovenskej republiky vypočítal penále na základe skutočností, že rozhodnutie sa stalo vykonateľným dňa 16.07.2010 a pokuta zaplatená povinným bola na účet pripísaná dňa 16.08.2010, t.j. bol v omeškaní 31 dní. Za každý deň omeškania odo dňa 16. 7. 2010 do 15.08.2010 je podnikateľ povinný zaplatiť penále vo výške 0,1% z dlžnej sumy za každý deň omeškania, t.j. 2,50 EUR, pričom za 31 dní omeškania penále predstavujú 77,50 EUR. 
	
Poučenie :

	Proti tomuto rozhodnutiu možno podať podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov rozklad na odbor legislatívno-právny a európskych záležitostí Protimonopolného úradu Slovenskej republiky v lehote do 15 dní odo dňa doručenia tohto rozhodnutia. Včas podaný rozklad má odkladný účinok.

Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

V zmysle § 71 ods. 1 zákona č. 71/1967 Zb. o správnom konaní v znení neskorších predpisov, ak účastník konania nesplní v určenej lehote dobrovoľne povinnosť uloženú mu rozhodnutím, ktoré je vykonateľné alebo zmierom schváleným správnym orgánom alebo ním zostaveným výkazom nedoplatkov, ich výkon sa uskutoční. 

      Mgr. Peter Demčák
				    riaditeľ odboru legislatívno-právneho 
					  a európskych záležitostí

Rozhodnutie sa doručí:
Prešovský samosprávny kraj 
Námestie mieru 2 
080 01 Prešov